2019. gada 5. novembrī Rīkojums Nr. 548

Rīgā (prot. Nr. 51 41. §)

**Par apropriācijas pārdali no Ekonomikas ministrijas, Tieslietu ministrijas un Vides aizsardzības un reģionālās attīstības ministrijas budžeta uz Izglītības un zinātnes ministrijas budžetu**

1. Atbalstīt apropriācijas pārdali 2019. gadā no Ekonomikas ministrijas budžeta apakšprogrammas 29.02.00 "Elektroenerģijas lietotāju atbalsts" 583 208 *euro* apmērā Izglītības un zinātnes ministrijai, tai skaitā:

1.1.  386 092 *euro* – budžeta apakšprogrammai 05.01.00 "Zinātniskās darbības nodrošināšana", lai segtu 2019. gada Latvijas izmaksas par sadarbībā ar Eiropas Kodolpētījumu organizāciju (turpmāk – CERN) veiktajām darbībām, tai skaitā par dalību CMS eksperimentā, par Latvijas fizikas skolotāju 2019. gada vizītēm uz CERN un par Rīgas Tehniskās universitātes Augstas enerģijas fizikas un paātrinātāju tehnoloģiju centra darbu, kas nodrošina Latvijas sadarbību ar CERN;

1.2.  197 116 *euro* – budžeta apakšprogrammai 09.16.00 "Dotācija nacionālās nozīmes starptautisku sporta pasākumu organizēšanai Latvijā", lai 2019. gadā segtu izdevumus, kas saistīti ar nacionālas nozīmes starptautisku sporta sacensību organizēšanu Latvijā 2020. gadā.

2. Atbalstīt apropriācijas pārdali 2019. gadā no Tieslietu ministrijas budžeta programmas 97.00.00 "Nozaru vadība un politikas plānošana" 360 000 *euro* apmērā un budžeta apakšprogrammas 04.01.00 "Ieslodzījuma vietas" 126 602 *euro* apmērā uz Izglītības un zinātnes ministrijas budžeta apakšprogrammu 09.16.00 "Dotācija nacionālās nozīmes starptautisku sporta pasākumu organizēšanai Latvijā", lai 2019. gadā segtu izdevumus, kas saistīti ar nacionālas nozīmes starptautisku sporta sacensību organizēšanu Latvijā 2020. un 2021. gadā.

3. Atbalstīt apropriācijas pārdali 2019. gadā no Vides aizsardzības un reģionālās attīstības ministrijas budžeta apakšprogrammas 21.20.00 "Iemaksas starptautiskajās organizācijās" 44 832 *euro* apmērā un budžeta programmas 30.00.00 "Attīstības nacionālie atbalsta instrumenti" 25 008 *euro* apmērā uz Izglītības un zinātnes ministrijas budžeta apakšprogrammu 09.16.00 "Dotācija nacionālās nozīmes starptautisku sporta pasākumu organizēšanai Latvijā", lai 2019. gadā segtu izdevumus, kas saistīti ar nacionālas nozīmes starptautisku sporta sacensību organizēšanu Latvijā 2020. gadā.

4. Izglītības un zinātnes ministrijai sadarbībā ar Ekonomikas ministriju, Tieslietu ministriju un Vides aizsardzības un reģionālās attīstības ministriju normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1., 2. un 3. punktam.

5. Finanšu ministram normatīvajos aktos noteiktajā kārtībā informēt Saeimu par šā rīkojuma 1., 2. un 3. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

6. Noteikt, ka ar šā rīkojuma 1.2. apakšpunktu, 2. un 3. punktu uz Izglītības un zinātnes ministrijas budžeta apakšprogrammu 09.16.00 "Dotācija nacionālās nozīmes starptautisku sporta pasākumu organizēšanai Latvijā" pārdalītais finansējums novirzāms šādu nacionālas nozīmes starptautisku sporta sacensību organizēšanas izdevumu segšanai 2019. gadā:

6.1.  2020. gada FIA Eiropas rallija čempionāta posma organizēšanas licences iegādei (biedrībai "Latvijas Automobiļu federācija") – 300 000 *euro*;

6.2.  2020. gada Starptautiskās Ledus hokeja federācijas (IIHF) pusgada kongresa izmaksu segšanai saistībā ar 2021. gada IIHF pasaules čempionāta hokejā vīriešiem organizēšanu (biedrībai "Latvijas Hokeja federācija") – 183 268 *euro*;

6.3.  2020. gada FIBV pasaules kausa posma pludmales volejbolā naudas balvu fonda segšanai (biedrībai "Latvijas Volejbola federācija") – 137 640 *euro*;

6.4.  2020. gada FIM pasaules spīdveja Nāciju kausa posma organizēšanas licences iegādei (biedrībai "Latvijas Motosporta federācija") – 132 650 *euro*.

Ministru prezidents A. K. Kariņš

Izglītības un zinātnes ministre I. Šuplinska